ป้ายจราจรในประเทศไทย

รายการด้านล่างนี้เป็นป้ายจราจรที่ใช้ในประเทศไทย
== ป้ายบังคับ ==

ป้ายบังคับ (Regulatory Signs) ได้แก่ ป้ายจราจรที่มีความหมายเป็นการบังคับให้ผู้ใช้ทางปฏิบัติตามความหมายของเครื่องหมายจราจรที่ปรากฏอยู่ในป้ายนั้น โดยการกำหนดให้ผู้ใช้ทางต้องกระทำ งดเว้นการกระทำ หรือจำกัดการกระทำ ในบางประการ หรือบางลักษณะ
ป้ายบังคับ มีวัตถุประสงค์เพื่อแจ้งให้ผู้ใช้ทางปฏิบัติตามข้อบังคับที่ได้แสดงไว้ตาม ข้อความ เครื่องหมาย หรือสัญลักษณ์ที่ปรากฏบนแผ่นป้ายอย่างเคร่งครัด หากผู้ใดฝืนย่อมมีความผิดตามกฎหมาย แบ่งตามลักษณะการใช้งานได้เป็น 4 ประเภท ดังนี้
ป้ายบังคับประเภทกำหนดสิทธิ์ (Priority Regulating Signs)
ป้ายบังคับประเภทห้ามหรือจำกัดสิทธิ์ (Prohibitory or Restrictive Signs)
ป้ายบังคับประเภทคำสั่ง (Mandatory Signs)
ป้ายอื่น ๆ
โดยทั่วไป ป้ายบังคับมีรูปร่างเป็นแผ่นกลม มีเครื่องหมาย สัญลักษณ์ ตัวเลข ตัวอักษรสีดำอยู่บนพื้นป้ายสีขาว เส้นขอบป้าย และเส้นขีดกลางเป็นสีแดง ยกเว้นป้ายดังต่อไปนี้
ป้ายหยุด (Stop Sign) เป็นรูปแปดเหลี่ยมด้านเท่า ตัวอักษรสีขาวบนพื้นป้ายสีแดง เส้นขอบป้ายสีขาว
ป้ายให้ทาง (Give Way Sign) เป็นรูปสามเหลี่ยมด้านเท่า มุมชี้ลง ตัวอักษรสีดำ เส้นขอบป้ายสีแดง พื้นป้ายสีขาว
ป้ายห้ามจอดรถหรือป้ายห้ามหยุดรถ เป็นรูปแผ่นกลม พื้นป้ายสีน้ำเงิน เส้นขอบป้ายและเส้นขีดกลางสีแดง
ป้ายบังคับประเภทคำสั่ง (Mandatory Signs) เป็นป้ายรูปแผ่นกลม พื้นป้ายสีน้ำเงิน เครื่องหมาย สัญลักษณ์ตัวเลข และเส้นขอบป้ายสีขาว
ป้ายสุดเขตบังคับ เป็นรูปแผ่นกลม พื้นป้ายสีขาว ไม่มีเส้นขอบป้าย แต่มีเส้นขีดสีดำทแยงจากขวาด้านบนลงซ้ายด้านล่าง
ป้ายบังคับข้อความ เป็นรูปสี่เหลี่ยม พื้นป้ายสีขาว เส้นขอบป้ายสีแดง ตัวเลข ตัวอักษร และสัญลักษณ์สีดำหรือสีแดง
ป้ายประกอบ เป็นรูปสี่เหลี่ยม พื้นสีขาว เส้นขอบป้าย ตัวเลข ตัวอักษร และสัญลักษณ์สีดำ
ไฟล์:Thailand road sign บ-1.svg|ตัวอย่างป้ายบังคับประเภทกำหนดสิทธิ์ (ป้ายหยุด)
ไฟล์:Thailand road sign บ-2.svg|ตัวอย่างป้ายบังคับประเภทกำหนดสิทธิ์ (ป้ายให้ทาง)
ไฟล์:Thailand road sign บ-3.svg|ตัวอย่างป้ายบังคับประเภทกำหนดสิทธิ์ (ป้ายให้รถสวนทางมาก่อน)
ไฟล์:Thailand road sign บ-4.svg|ตัวอย่างป้ายบังคับประเภทห้ามหรือจำกัดสิทธิ์ (ห้ามแซง)
ไฟล์:Thailand road sign บ-40.svg|ตัวอย่างป้ายบังคับประเภทคำสั่ง (ให้ชิดซ้าย)
ไฟล์:Thailand road sign บ-41.svg|ตัวอย่างป้ายบังคับประเภทคำสั่ง (ให้ชิดขวา)
ไฟล์:Thailand road sign บ-42.svg|ตัวอย่างป้ายบังคับประเภทคำสั่ง (ให้ชิดซ้ายและขวา)
=== ป้ายอื่น ๆ ===
ไฟล์:Thailand road sign บ-55.svg|สุดเขตบังคับ
ป้าย สุดเขตบังคับ ใช้เมื่อสิ้นสุดเขตบังคับของป้ายบังคับที่ติดตั้งก่อนหน้านี้แล้ว เช่น 20px เมื่อสิ้นสุดเขตห้ามแซง หรือ 20px เมื่อสิ้นสุดเขตห้ามใช้เสียง หรือ 20px เมื่อสิ้นสุดเขตจำกัดความเร็ว เป็นต้น
== ป้ายเตือน ==


ป้ายเตือน (Warning Signs) ได้แก่ ป้ายจราจรที่มีความหมายเป็นการเตือนผู้ใช้ทางให้ทราบล่วงหน้าถึงสภาพทางหรือข้อมูลอย่างอื่นที่เกิดขึ้นในทางหรือทางหลวงข้างหน้า อันอาจก่อให้เกิดอันตรายหรืออุบัติเหตุขึ้นได้ เพื่อให้ผู้ใช้ทางใช้ความระมัดระวังในการใช้ทางซึ่งจะช่วยป้องกันการเกิดอันตรายหรืออุบัติเหตุดังกล่าวได้
ป้ายเตือน  มีวัตถุประสงค์เพื่อเตือนให้ผู้ขับขี่ทราบล่วงหน้าถึงสภาพทางว่าจะมีการเปลี่ยนแปลง หรืออาจก่อให้เกิดอันตรายได้ หรือมีจะการบังคับใช้อุปกรณ์ควบคุมการจราจรบางประเภท ทำให้ผู้ขับขี่ต้องเพิ่มความระมัดระวังและ/หรือต้องลดความเร็วในการเคลื่อนที่ผ่านบริเวณนั้น
บริเวณที่ซึ่งจะใช้ป้ายเตือนมีดังต่อไปนี้
ทางโค้ง
ทางแยก
สัญญาณไฟจราจรหรืออุปกรณ์ที่ใช้ควบคุมการจราจร
บริเวณที่จำนวนช่องจราจรลดลง
บริเวณที่ผิวจราจรแคบลง
ทางลาดชัน
สภาพผิวทางไม่ปกติ
โรงเรียนและทางข้ามต่าง ๆ
ทางรถไฟตัดผ่าน
สิ่งกีดขวาง
อื่น ๆ
โดยทั่วไปป้ายเตือนเป็นรูปสี่เหลี่ยมจัตุรัสตั้งมุมขึ้น ยกเว้นป้ายเตือนบางแบบที่ใช้ข้อความ หรือเครื่องหมายนอกเหนือจากที่ได้กำหนดไว้ ป้ายเตือนทุกแบบใช้พื้นป้ายสีเหลือง เส้นขอบป้าย เครื่องหมาย สัญลักษณ์ ตัวเลข ตัวอักษรสีดำ ยกเว้นป้ายเตือนที่เกี่ยวข้องกับงานก่อสร้างและงานบำรุงทาง ซึ่งจะใช้พื้นป้ายสีส้ม (Orange) เส้นขอบป้าย เครื่องหมาย สัญลักษณ์ตัวเลข และตัวอักษรสีดำ
ไฟล์:Thailand road sign ต-7.svg|ตัวอย่างป้ายเตือนทางโค้ง (ทางโค้งกลับรัศมีแคบเริ่มซ้าย)
ไฟล์:Thailand road sign ต-8.svg|ตัวอย่างป้ายเตือนทางโค้ง (ทางโค้งกลับรัศมีแคบเริ่มขวา)
ไฟล์:Thailand road sign ต-17.svg|ตัวอย่างป้ายเตือนทางแยก (ทางโทเชื่อมทางเอกจากซ้าย)
ไฟล์:Thailand road sign ต-18.svg|ตัวอย่างป้ายเตือนทางแยก (ทางโทเชื่อมทางเอกจากขวา)
ไฟล์:Thailand road sign ต-22.svg|ตัวอย่างป้ายเตือนทางแคบ (ทางแคบลงทั้งสองด้าน)
ไฟล์:Thailand road sign ต-26.svg|ตัวอย่างป้ายเตือนจำนวนช่องจราจรลดลง (ช่องจราจรปิดด้านซ้าย)
ไฟล์:Thailand road sign ต-27.svg|ตัวอย่างป้ายเตือนจำนวนช่องจราจรลดลง (ช่องจราจรปิดด้านขวา)
ไฟล์:Thailand road sign ต-28.svg|ตัวอย่างป้ายเตือนทางรถไฟตัดผ่าน (ทางข้ามทางรถไฟไม่มีเครื่องกั้นทาง)
ไฟล์:Thailand road sign ต-33.svg|ตัวอย่างป้ายเตือนทางลาดชัน (ทางขึ้นลาดชัน)
ไฟล์:Thailand road sign ต-39.svg|ตัวอย่างป้ายเตือนสภาพผิวทางไม่ปกติ (ผิวทางร่วน)
ไฟล์:Thailand road sign ต-53.svg|ตัวอย่างป้ายเตือนลักษณะทางแยก (สัญญาณจราจร)
=== ป้ายเตือนอื่น ๆ ที่ไม่ปรากฏในคู่มือมาตรฐานป้ายจราจรของกรมทางหลวง ===
ไฟล์:Thailand road sign No vehicles conveying dangerous goods.svg|ป้ายห้ามรถบรรทุกวัตถุอันตราย
ไฟล์:Thailand road sign ต-57-1.svg|ป้ายเตือนเขตโรงเรียน (แบบมาตรฐานสำนักการจราจรและขนส่ง กรุงเทพมหานคร)
ไฟล์:Thai Railroad Crossing Sign.svg|ป้าย "ระวังรถไฟ" สำหรับติดตั้งที่ทางตัดเสมอระดับทุกประเภท ด้านถนนรถยนต์ (แบบมาตรฐานการรถไฟแห่งประเทศไทย)
== ป้ายเตือนในงานก่อสร้าง ==
ป้ายจราจรที่ใช้ในงานก่อสร้าง งานบูรณะ และงานบำรุงทางหลวง รวมทั้งงานซ่อมแซมก่อสร้างสาธารณูปโภคบนทางหลวง จัดแบ่งออกเป็น 3 ชนิด เช่นเดียวกับป้ายจราจรทั่วไปที่ติดตั้งบนทางหลวง คือ
ป้ายบังคับ
ป้ายเตือน
ป้ายแนะนำ
สำหรับป้ายแนะนำให้รวมถึงป้ายอื่น ๆ ที่เกี่ยวข้องกับงาน เช่น ป้ายที่ใช้ประโยชน์ในการประชาสัมพันธ์ และป้ายโครงการเป็นต้น
ลักษณะของป้ายจราจรนี้ให้เป็นไปตามแบบและมาตรฐานป้ายจราจรทั่วไป แต่เพื่อที่จะเน้นให้ผู้ขับขี่เพิ่มความระมัดระวังมากขึ้น จึงกำหนดให้ใช้สีป้ายเตือนและป้ายแนะนำเป็นสีส้ม (Fluorescent Orange) เป็นส่วนมาก
ไฟล์:Thailand road sign ตก-1.svg|ตัวอย่างป้ายเตือนในงานก่อสร้าง (สำรวจทาง)
ไฟล์:Thailand road sign ตก-2.svg|ตัวอย่างป้ายเตือนในงานก่อสร้าง (งานก่อสร้าง)
ไฟล์:Thailand road sign ตก-3.svg|ตัวอย่างป้ายเตือนในงานก่อสร้าง (คนทำงาน)
ไฟล์:Thailand road sign ตก-4.svg|ตัวอย่างป้ายเตือนในงานก่อสร้าง (เครื่องจักรกำลังทำงาน)
ไฟล์:Thailand road sign ตก-5.svg|ตัวอย่างป้ายเตือนในงานก่อสร้าง (ทางเบี่ยง)
ไฟล์:Thailand road sign ตก-11.svg|ตัวอย่างป้ายเตือนในงานก่อสร้าง (เบี่ยงเบนการจราจร)
== ป้ายแนะนำ ==

ป้ายแนะนำ (Guide Signs) แบ่งออกเป็น 2 กลุ่มใหญ่ๆ คือ ป้ายแนะนำทั่วไป (Guide Sign – Conventional Highways) และป้ายแนะนำบนทางหลวงพิเศษ (Guide Sign – Freeways and Expressways)
ป้ายแนะนำ  มีวัตถุประสงค์เพื่อแนะนำให้ผู้ขับขี่ทราบถึงทิศทางและระยะทางไปสู่จุดหมายปลายทางได้อย่างถูกต้อง อีกทั้งยังให้ข้อมูลต่าง ๆ ที่จำเป็นต่อการเดินทางตลอดการใช้บริการทางหลวงนั้น ๆ ด้วย และเป็นประโยชน์ต่อผู้ใช้ทางตามความหมายของป้ายนั้น ๆ เช่น แนะนำทิศทางของการเดินทางล่วงหน้า จุดหมายปลายทาง บอกสถานที่ บอกระยะทาง ตำแหน่งคนเดินข้ามทาง ข้อมูลสำคัญและทางเดินรถประจำทาง เป็นต้น
ป้ายแนะนำทั่วไปมี 3 ลักษณะ คือ รูปสี่เหลี่ยมผืนผ้า มีด้านสั้นเป็นส่วนตั้ง หรือมีด้านยาวเป็นส่วนตั้ง และรูปสี่เหลี่ยมจัตุรัส โดยการใช้สีบนป้ายแนะนำทั่วไปมี 4 รูปแบบ ดังนี้
แบบที่ 1 พื้นป้ายสีขาว เส้นขอบป้าย เครื่องหมาย ตัวเลข ตัวอักษร และสัญลักษณ์ใช้สีดำ หรือสีอื่นที่กำหนดเฉพาะป้าย บรรจุอยู่ในสี่เหลี่ยมผืนผ้าหรือสี่เหลี่ยมจัตุรัส โดยทั่วไปใช้สำหรับ ป้ายบอกหมายเลขทางหลวงแผ่นดิน ป้ายบอกจุดหมายปลายทาง ป้ายบอกระยะทาง และป้ายบอกสถานที่
แบบที่ 2 พื้นป้ายสีน้ำเงิน เส้นขอบป้าย เครื่องหมาย ตัวเลข ตัวอักษร และสัญลักษณ์ใช้สีขาว หรือสีอื่นที่กำหนดเฉพาะป้าย บรรจุอยู่ในสี่เหลี่ยมผืนผ้าหรือสี่เหลี่ยมจัตุรัส โดยทั่วไปใช้สำหรับแสดงข้อมูล ข่าวสาร และการบริการ เช่น ป้ายแสดงตำแหน่งของทางข้าม ป้ายแสดงโรงพยาบาล ป้ายแสดงที่พักริมทาง และป้ายหมายเลขทางหลวงเอเชีย/อาเซียน
แบบที่ 3 พื้นป้ายสีน้ำเงิน ตัวป้ายมีลักษณะสี่เหลี่ยมผืนผ้า มีด้านยาวเป็นด้านตั้ง ภาพสัญลักษณ์สีน้ำเงิน บรรจุในรูปสี่เหลี่ยมจัตุรัสสีขาว เส้นขอบป้าย เครื่องหมาย ตัวเลข และตัวอักษรใช้สีขาว ใช้สำหรับป้ายแสดงสถานที่ท่องเที่ยวตามธรรมชาติ กิจกรรม และแหล่งชุมชน
แบบที่ 4 พื้นป้ายสีขาว ตัวป้ายมีลักษณะสี่เหลี่ยมผืนผ้ามีด้านยาวเป็นด้านตั้ง ภาพสัญลักษณ์เป็นสีขาว บรรจุอยู่ในรูปสี่เหลี่ยมจัตุรัสสีน้ำตาล เส้นขอบป้าย เครื่องหมาย ตัวเลข ตัวอักษรสีน้ำตาล ใช้สำหรับป้ายแสดงสถานที่ท่องเที่ยวโบราณทางประวัติศาสตร์และศาสนสถาน
ไฟล์:Thailand road sign น-2.svg|ตัวอย่างป้ายแนะนำทั่วไปแบบที่ 1 (ป้ายบอกจุดหมายปลายทาง)
ไฟล์:AH13-T.svg|ตัวอย่างป้ายแนะนำทั่วไปแบบที่ 2 (ป้ายหมายเลขทางหลวงเอเชีย/อาเซียน)
ไฟล์:Thailand road sign น 28-1.svg|ตัวอย่างป้ายแนะนำทั่วไปแบบที่ 3 (ป้ายแสดงสถานที่ท่องเที่ยวตามธรรมชาติ กิจกรรม และแหล่งชุมชน)
ไฟล์:Thailand road sign น 28-2.svg|ตัวอย่างป้ายแนะนำทั่วไปแบบที่ 4 (ป้ายแสดงสถานที่ท่องเที่ยวโบราณทางประวัติศาสตร์และศาสนสถาน)
ไฟล์:Thailand road sign น 28-3.svg|ตัวอย่างป้ายแนะนำทั่วไปแบบที่ 5 (ป้ายแสดงสถานที่ท่องเที่ยวโบราณทางประวัติศาสตร์และศาสนสถาน)
== เครื่องหมายจราจรบนพื้นทาง  ==
เครื่องหมายจราจรบนพื้นทาง ได้แก่ เครื่องหมายจราจรที่ทำให้ปรากฏอยู่บนพื้นทาง ทางจราจร ไหล่ทาง ทางเท้า ขอบทาง ขอบวงเวียน หรือขอบคันหิน โดยการใช้กระเบื้อง หมุดโลหะ วัสดุสะท้อนแสง สี หรือวัสดุอื่นใด ปูตอก ฝัง พ่น ทา รีดทับ หรือทำโดยวิธีอื่นใดเพื่อให้ปรากฏซึ่งเครื่องหมายจราจร
เครื่องหมายจราจรบนพื้นทาง แบ่งเป็น 2 ประเภท ดังนี้
เครื่องหมายจราจรบนพื้นทางประเภทบังคับ ได้แก่ เครื่องหมายจราจรที่มีความหมายเป็นการบังคับให้ผู้ใช้ทางปฏิบัติตามความหมายของเครื่องหมายนั้น โดยกำหนดให้ผู้ใช้ทางต้องกระทำ งดเว้นการกระทำ หรือจำกัดการกระทำในบางประการหรือบางลักษณะ
เครื่องหมายจราจรบนพื้นทางประเภทเตือน ได้แก่ เครื่องหมายจราจรที่มีความหมายเป็นการเตือนผู้ใช้ทางให้ทราบล่วงหน้าถึงสภาพทางหรือข้อมูลอย่างอื่นที่เกิดขึ้นในทางหรือทางหลวงข้างหน้าอันอาจก่อให้เกิดอันตรายหรืออุบัติเหตุขึ้นได้ เพื่อให้ผู้ใช้ทางใช้ความระมัดระวังในการใช้ทาง ซึ่งจะช่วยป้องกันการเกิดอันตรายหรืออุบัติเหตุดังกล่าวได้
ไฟล์:Thailand road marking พบ-16.svg|เครื่องหมายลูกศรบนพื้นทาง
==ดูเพิ่ม==
เครื่องหมายจราจร
ทางหลวงในประเทศไทย
== อ้างอิง ==
คู่มือและมาตรฐานป้ายจราจร ของสำนักงานนโยบายและแผนการขนส่งและจราจร (สนข.) กรมทางหลวง และกรมทางหลวงชนบท กระทรวงคมนาคม
ประกาศคณะกรรมการจัดระบบการจราจรทางบก เรื่อง มาตรฐานเครื่องหมายจราจร จากเว็บไซต์สำนักอำนวยความปลอดภัย กรมทางหลวง
ข้อกำหนดกรมตำรวจ เรื่องสัญญาณจราจร เครื่องหมายจราจร และความหมายของสัญญาณจราจร และเครื่องหมายจราจร พ.ศ. ๒๕๒๒
กฎกระทรวง ฉบับที่ ๒ (พ.ศ. ๒๕๒๔) ออกตามความในประกาศของคณะปฏิวัติ ฉบับที่ ๒๙๕ ลงวันที่ ๒๘ พฤศจิกายน พ.ศ. ๒๕๑๕ (กำหนดการจัดทำป้ายจราจร และเครื่องหมายต่างๆ สำหรับการจราจรบนทางหลวง)
แบบแนะนำการจัดทำและติดตั้งอุปกรณ์ความปลอดภัย (สำนักอำนวยความปลอดภัย กรมทางหลวง)
คู่มือและมาตรฐานเครื่องหมายจราจร ฉบับสมบูรณ์ เล่มที่ 1 คู่มือและมาตรฐานป้ายจราจร ของสำนักงานนโยบายและแผนการขนส่งและจราจร (สนข.) กระทรวงคมนาคม 
คู่มือการติดตั้งป้ายจราจรบริเวณทางแยก พ.ศ. 2552 กรมทางหลวง กระทรวงคมนาคม 
คู่มือการใช้อุปกรณ์ควบคุมการจราจร ฉบับปี พ.ศ. 2554 แบบมาตรฐานตัวอักษร ตัวเลข และป้ายจราจร กรมทางหลวง กระทรวงคมนาคม 
แบบมาตรฐานงานทาง พ.ศ. 2556 กรมทางหลวงชนบท กระทรวงคมนาคม 
บทความ เรื่อง ทำไมป้ายจราจร จึงมีสีน้ำเงิน? จากเว็บไซต์วารสารทางหลวง 
== แหล่งข้อมูลอื่น ==
คู่มือการติดตั้งป้ายจราจร (กรมทางหลวง : มีนาคม 2561)
* คู่มือมาตรฐานป้ายจราจร
* คู่มือมาตรฐานการออกแบบและติดตั้งป้ายจราจร
* คู่มือเครื่องหมายควบคุมการจราจรในงานก่อสร้าง  งานบูรณะ และงานบำรุงรักษาทางหลางแผ่นดิน
* คู่มือการติดตั้งป้ายจราจรและงานก่อสร้าง งานบูรณะ และงานบำรุงรักษาทางหลวงพิเศษ
การขนส่งทางถนนในประเทศไทย
ป้ายจราจร